Cwm - Wicipedia

# Cwm

### Oddi wrth Wicipedia, y gwyddoniadur rhydd.

Yn Ne Cymru, defnyddir y gair Cwm bron yn gyfystyr â Dyffryn yn y Gogledd, sef tirffurf is na thir cyfagos ac yn rhoi gwely i afon. Mae Y Cymoedd (Saesneg: The Valleys) yn tueddu i gyfeirio yn arbennig at gymoedd glofäol De Cymru - yn eu mysg Cwm Rhondda, Cwm Cynon, Cwm Afan. (Ond sylwer hefyd y defnyddir Glyn fel yn Glyn-Nedd, Glyn Ebwy.)

Yng Ngogledd Cymru, mae Cwm fel arfer yn golygu dyffryn crwn bychan yn crogi yn uchel ar ochr dyffryn siap-U, y naill a'r llall wedi ei ffurfio gan effeithiau rhewlifoedd ac yn dirffurf nodweddiadol i Eryri, er enghraifft Cwm Idwal.

Defnyddir Cwm hefyd fel term technegol yn Naearyddiaeth i ddisgrifio'r tirffurf rhewlifol ac yn gyfystyr i corrie yn yr Alban.

Mae cwm yn un o'r ychydig eiriau Cymraeg a geir fel benthyceiriau yn yr iaith Saesneg. Yr enghraifft enwocaf efallai yw'r enw lle Western Cwm i ddynodi un o'r cymoedd uchel ar lethrau Everest yn yr Himalaya.

## [golygu] Gweler hefyd

- Dyffryn

Eginyn erthygl sydd uchod. Gallwch helpu Wicipedia drwy ychwanegu ato.

Wedi dod o "http://cy.wikipedia.org../../../c/w/m/Cwm.html"

Categorïau tudalen: Egin | Tirffurfiau

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English